01/09/2011 | Administración LocalMunicipal
Vimianzo
Edicto

Na sesión plenaria extraordinaria de data 12/08/2011 a Corporación de Vimianzo adoptou o seguinte ACORDO: “2. Establecemento do réxime retributivo da corporación municipal 2011-2015 A vista das eleccións locais do día 22/05/2011 e da constitución da Corporación de Vimianzo en data 11/06/2011 e para proceder ó establecemento da nova organización municipal adoptaronse distintos acordos organizativos. Á vista do contido do acordo de goberno entre os grupos municipais BNG e PSDG-PSOE de data 4/08/2011, faise necesario establecer o réxime retributivo da Corporación Municipal para os anos 2011-2015. Visto o informe de Intervención de data 5/08/2011. Ditaminado favorablemente pola Comisión Informativa de Contas de data 9/08/2011. (….) O Pleno da Corporación, por sete votos a favor dos grupos BNG e PSdG-PSOE, cinco votos en contra dos grupos PP e Independientes por Vimianzo, e ninguna abstención, ACORDA: PRIMEIRO.- Que o alcalde- presidente, D. Manuel Antelo Pazos se adique en exclusiva a xornada completa ás tarefas municipais propias do seu cargo. Percibirá unha retribución anual bruta de 44.702 euros, repartida en 14 pagas mensuais de 3.193,00 euros, das que se deducirá a parte correspondente da súa aportación á Seguridade Social e ó IRPF. A presente adicación exclusiva xurdirá efectos cando sexa expresamente aceptada polo Sr. Alcalde, cursando a correspondente alta no Réxime Xeral da Seguridade Social e dando conta ao Pleno da Corporación. SEGUNDO.- Que o primeiro tenente de alcalde, D. José Antonio Miñones Riveiro se adique de maneira parcial ás seguintes tarefas que ten delegadas por Resolución da alcaldía de data 5/08/2011, para o que se require unha adicación de 80 horas en cómputo mensual: -Medio ambiente (coordinar a política mediambiental, plan eólico municipal) -Policía Local (coordinación da Policía local, tráfico e seguridade cidadán) -Protección civil (GRUMIR, políticas de protección civil). Percibirá unha retribución anual bruta de 20.188,00 euros repartida en 14 pagas mensuais de 1.442,00 euros, dos que se deducirá a parte correspondente da súa aportación á Seguridade Social e ó IRPF. A presente adicación parcial, dado que consta no expediente a aceptación expresa do interesado, xurdirá efectos a partir do día 12/08/2011 e procederáse a cursar o alta no réxime da Seguridade Social. Declarase a compatibilidade desta adicación parcial coa actividade profesional privada do Sr. Concelleiro. TERCEIRO.- Que o concelleiro, D. José Manuel Rodríguez Blanco se adique de maneira parcial ás seguintes tarefas que ten delegadas por resolución da alcaldía de data 5/08/2011, para o que se require unha adicación 80 horas en cómputo mensual: -Obras (seguimento das obras públicas e privadas) -Urbanismo (coordinación do departamento de urbanismo, política de vivenda) Percibirá unha retribución anual bruta de 20.188,00 euros repartida en 14 pagas mensuais de 1.442,00 euros, dos que se deducirá a parte correspondente da súa aportación á Seguridade Social e ó IRPF. A presente adicación parcial, dado que consta no expediente a aceptación expresa do interesado, xurdirá efectos a partir do día 12/08/2011 e procederáse a cursar o alta no réxime da Seguridade Social. Declarase a compatibilidade desta adicación parcial coa actividade profesional privada do Sr. Concelleiro. CUARTO.- Que os membros da Corporación que non teñan adicación exclusiva o parcial perciban en concepto de asistencias por concurrencia efectiva as sesións dos órganos colexiados que se citan, as seguintes contías: - Plenos: 65 euros/sesión - Xuntas de Goberno Local: 45 euros/sesión - Comisións Informativas: 45 euros/sesión - Mesas de contratación (para os membros Corporativos): 45 euros/sesión - Representación da Corporación en órganos colexiados nos que se participe, agás que a entidade titular de tal órgano, xa pague as asistencias: 45 euros/sesión - Dietas en desprazamentos/quilometraxe: aplicarase o R. D. 462/2002 e a Orden do Ministerio de Economía e Facenda 3770/2005, do 1 de decembro ou norma que no futuro a substitúa. QUINTO.- Que os grupos políticos municipais perciban en concepto de dotacións económicas, o abeiro do artigo 73 da Lei de bases de réxime local e demáis disposicións concordantes, as seguintes contías: - contía fixa por grupo: 200 euros/mes - contía variable: 50 euros/mes por concelleiro” O que se fai publico en cumprimento do artigo 75.5 da Lei de Bases de Réxime Local. Vimianzo, 23 de agosto de 2011 O alcalde acctal. Daisy Maria Cabedo Calas